Hawaii mayor used county card for Heineken, Crown Royal - Darien News
Updated 8:40 pm, Tuesday, October 18, 2016 tafelberg | Roekeloos
’n Wolfhond? Hy hou die knoppie in en tuur na die blougrys nagtoneel – en die buitengewoon groot hondekop wat hom stip aanstaar. Daar is iets aan die stil blik van die donker oë wat nie heeltemal reg lyk nie, en die oomblik dat die hees stem oor die luidspreker kom, weet Mattheüs wat dit is.
Ook beskikbaar in Engels, Wolf, Wolf (vertaal deur Michiel Heyns).
Wolf, wolf / deur Eben Venter — Tafelberg, 15 Maart 2013 – 372p.;. — sagteband. — ISBN 9780624054993 :
Koop / Buy Wolf, wolf >> (sagteband)
Koop / Buy Wolf, wolf >> (ePub formaat / DRM)
Koop / Buy Wolf, wolf >> (softcover – English edition)
Koop / Buy Wolf, wolf >> (ePub format / DRM – English edition)
Sleutelwoorde: Wolf, Eben Venter, Michiel Heyns
Skadu’s van gister is ‘n tweestuk wat bestaan uit Klaprose teen die wind en Soos honde van die hemel.
Klaprose teen die wind is ’n roman oor seksuele ambivalensie en die verskrikking van vigs. Dié tema word ewewigtig en indringend ontgin. En op die koop toe kry die leser insae in die leefwyse van die Nederlanders, word hy/sy bekoor deur die vreemde. Dit is ´n roman wat die verstand en die hart aanraak.
Soos honde van die hemel is ’n waagsame, ondersoekende roman oor die onlangse verlede waarin die soeklig helder val op ’n gemeenskap in ’n oorgangstydperk én op die individu. ’n Aangrypende verkenning van verhoudings – tussen mens en mens, en tussen mens en God.
Skadu’s van gister / deur Marzanne Leroux-Van der Boon — Tafelberg, 15 Maart 2013 – 512p.;. — sagteband. — ISBN 9780624058816 :
Koop / Buy Skadu’s van gister >> (sagteband)
Sleutelwoorde: Skadu’s van gister, Marzanne Leroux-Van der Boon
Sewe is die getal van heiligheid, van voltooiing en vervulling, ’n volmaakte sirkel.
Gilbert Gibson se vierde digbundel is ’n konfrontasie met die simboliese lading van hierdie getal, ’n woordestryd teen die wete dat voltooiing die einde beteken, dat volmaaktheid noodwendig ook die dood impliseer.
vii / deur Gilbert Gibson — Tafelberg, 1 Maart 2013 – 96p.;. — sagteband. — ISBN 9780624058847 :
Koop / Buy vii >> (sagteband)
Koop / Buy vii >> (ePub formaat / DRM)
Sleutelwoorde: Gilbert Gibson
Aan die stuur: My leierskapsreis
Brand Pretorius wéét wat dit beteken om ’n leier te wees: in sy loopbaan van oor die vier dekades was hy onder meer in leierskapsposisies by Toyota Suid-Afrika en die McCarthy-groep. In Aan die stuur praat Pretorius openhartig oor sy suksesse en die foute wat hy begaan het en die gevolge daarvan vir die maatskappye en werknemers onder sy stuur.
Pretorius gee die leser ’n unieke, eerstehandse vertelling van die “alles loop reg”-jare by Toyota, van die donker jare as hoof van die McCarthy-groep waar die groep byna skipbreuk gelei het, tot dié groep se hergeboorte as suksesvolle motormaatskappy.
Die wysheid vervat in hierdie boek is ontbeerlik vir enigeen wat sake doen in Suid-Afrika of wat ’n suksesvolle ondernming wil bedryf. Pretorius wys ook hoe elkeen van ons persoonlike leierskap aan die dag kan lê en Suid-Afrika só kan help verbeter.
’n Besielende en boeiende boek.
Aan die stuur: My leierskapsreis / deur Brand Pretorius — Tafelberg, 20 Februarie 2013. – 272 p.; sagteband. — ISBN 9780624056652 :
Koop / Buy Aan die stuur: My leierskapsreis >> (sagteband)
Sleutelwoorde: Aan die stuur: My leierskapsreis, Brand Pretorius
Toe die bekende ontwerper Lanie van Reenen al haar spaargeld en energie in ’n kasteel in Aubusson ingooi, het haar vriende gewaarsku dis onwys. Maar Lanie was besiel. Sy het haar Franse kasteel liefderyk herstel en die “beste boetiekhotel in die streek” geskep.
Die opening val egter saam met persoonlike en internasionale tragedie: die wêreldwye finansiële krisis, en ’n ernstige ongeluk wat Lanie se eks-man in ’n koma laat. Boonop dreig die beleggers om haar hotel van Kaapstad af te bestuur.
Dan is daar nog die kwaai brandweerbaas en die Franse burokrasie om mee rekening te hou, die uittartende kamerbediende, ander eksentrieke hotelpersoneel, die ongewone bure en Franse vriende.
Lanie se kleurryke vertelling raak soms aan die diep hartseer wat voluit leef kan meebring, maar aan ook die ekstase van jou drome nastreef. Al is dit ’n vet kans wat jy vat …
C’est la vie / deur Lanie van Reenen — Tafelberg, 15 Februarie 2013. — sagteband. — ISBN 9780624056188 :
Koop / Buy C’est la vie >> (sagteband)
Sleutelwoorde: C’est la vie, Lanie van Reenen
Deon Opperman het verlede jaar Afrikaners aan die praat gehad met sy kykNET-reeks Hartland.
In dié reeks kyk hy na die uitwerking van ‘n veranderende samelewing op een familie – die politiek van transformasie en verset. Sentraal in die reeks is die patriarg Jan Cilliers (Marius Weyers het die rol vertolk), hoof van African Queen, ‘n maatskappy wat skoonheidsmiddels maak. Ná sy dood ontstaan groot wedywering in die familie om die hart van die maatskappy, maar in die proses word baie drome verpletter.
Opperman benut verskeie aktuele verhaalelemente om die reeks woema te gee: BEE, die moord, execution-style, van bejaarde wit egpare deur swart inbrekers, getraumatiseerde soldate van die apartheid-regime wat by hul predikante aanklop om leiding – en die herstel van hul geloof.
As teenwig vir dié emosioneel hooggespanne onderdele van die reeks, is daar ook ‘n tienerliefde wat blom en ‘n ou huwelik wat skielik geen sin meer het nie, maar Opperman se meesterlike slot berus op twee heel ander sake: die rol van Afrikaner-weerstandsbewegings, en planne wat Jan Cilliers lank voor sy dood gemaak het om die voortbestaan van sy maatskappy te verseker.
Hartland / deur Deon Opperman — Tafelberg, 15 November 2012. — 440 p. ; sagteband. — ISBN 9780624056911 :
Koop / Buy Hartland >> (sagteband)
Koop / Buy Hartland >> (ePub formaat / DRM)
Sleutelwoorde: Hartland, Deon Opperman
Met sy debuut, Die jakkalssomer, het Dirk Jordaan gewys hy kán misdaadfiksie skryf, en Arendsnes bevestig dit. Dit is spannend, aktueel, spreek van ’n grondige kennis van al die vertakkinge van die Suid-Afrikaanse misdaadwêreld en is boonop ’n baie goeie storie.
Dié keer is die heldin ’n vrou. Lydia Stander. Luitenant Lydia Stander. Verbonde aan die Valke se afdeling vir prioriteitsmisdaad. Sy is toegewyd, gedrewe, slim en, ja, mooi ook. Nie dat enigeen van hierdie eienskappe dit vir haar maklik maak by die werk nie – dis ’n mannewêreld. Sy het egter ook deursettingsvermoë, en dit is deurslaggewend as sy te make kry met ‘n reeks moorde wat dalk iets gemeen het: ’n polisieman wat voor sy woonstel in Wonderboom-Suid geskiet is; die lyk van ’n gesiene sakeman wat in die parkeergarage van ’n kantoorkompleks gekry word; ’n staatsaanklaer wat op haar bloeddeurdrenkte mat gekry word …
Een van die spore lei Lydia en haar span na ’n kleinhoewe buite Pretoria. Die eienaar is ene Kalvyn Botha, ’n oudsoldaat wat nou ’n veiligheidskonsultant is. ’n Geheimsinnige man, wat boonop onverklaarbaar op die toneel verskyn wanneer iemand Lydia by haar huis voorlê.
Lydia se ontwikkelde intuïsie het al so dikwels oplossings gebied, maar waardeur word dit nou gevoed? Deur Kalvyn se ruwe charisma, deur haar huweliksprobleme, of deur haar herinneringe aan ’n plaasmoord waarin haar pa omgekom het?
Arendsnes word 15 September 2012 vrygestel.
Arendsnes / deur Dirk Jordaan — Tafelberg, 15 September 2012. — 256 p. ; sagteband. — ISBN 9780624055327 :
Sleutelwoorde: Arendsnes, Dirk Jordaan